REGULAMENTUL (CE) NR. 183/2009 AL COMISIEI
din 6 martie 2009
de modificare a anexei VI la Regulamentul (CE) nr. 1234/2007 al Consiliului în ceea ce privește ajustarea cotelor pentru anul de comercializare 2009/2010 în sectorul zahărului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 59 alineatul (1) coroborat cu articolul 4,
întrucât:
(1)
Anexa VI la Regulamentul (CE) nr. 1234/2007 stabilește cotele naționale și regionale pentru producția de zahăr, izoglucoză și sirop de inulină. Pentru anul de comercializare 2009/2010, respectivele cote ar trebui ajustate, ținând seama de rezultatele aplicării articolului 3 din Regulamentul (CE) nr. 320/2006 al Consiliului din 20 februarie 2006 de instituire a unui regim temporar de restructurare a industriei zahărului în Comunitatea Europeană și de modificare a Regulamentului (CE) nr. 1290/2005 privind finanțarea politicii agricole comune (2).
(2)
Eventualele cote suplimentare de izoglucoză care ar putea fi atribuite ulterior pentru anul de comercializare 2009/2010 în urma cererilor depuse de întreprinderi și aprobate în Italia, Lituania și Suedia ar trebui luate în considerare cu ocazia următoarei ajustări a cotelor stabilite în anexa VI la Regulamentul (CE) nr. 1234/2007 înainte de sfârșitul lunii februarie 2010.
(3)
Prin urmare, anexa VI la Regulamentul (CE) nr. 1234/2007 ar trebui modificată în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Anexa VI la Regulamentul (CE) nr. 1234/2007 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 martie 2009.